राष्ट्रीय बाघ आंकलन में गुजरात, कर्नाटक, आंध्रप्रदेश, उत्तरप्रदेश आदि राज्यों के स्वयंसेवक और विषय विशेषज्ञ भी भाग ले रहे हैं। स्वंयसेवकों को गणना के पूर्व प्रशिक्षित किया गया है। इनमें युवा वर्ग के साथ महिलाएं और बुजुर्ग भी शामिल हैं। अगले चरण में भाग लेने के इच्छुक स्वयंसेवक वन विभाग की वेबसाइट पर जाकर पंजीयन करा सकते हैं। जन सामान्य की वन्य प्राणी प्रबंधन में भागीदारी सुनिश्चित करने, एकत्रित आंकड़ों की गुणवत्ता बढ़ाने और पारदर्शिता लाने के उद्देश्य से स्वयंसेवकों को शामिल करने का निर्णय लिया गया है।